AKOK memvende enyin a mengan bod 

NTOL EBUG 

Eyon bia non na fili, sosoo ai mvoe bia so bia olugu biave ekokom mod. 

Eyon bia non na fili ya nyol ai a nsisim ene dzom ya mod ose ayi, adzene fe, ai 

na ndimi, tege yene, ebiandi y'akar so e minsingi ai minyanda a minnam. 

Eyon bia non na ngomena ayian kala enyin asu e na bod be za bam nge batibili 

bo. 

Eyon bia non na fulu mbga etam, fulu anyan, fulu edin ndzo ene mfi asu mie bod 

ya minnam. 

Eyon bia non na Akok Memvende Ekuan Elad Meyon amem na aluman asu na 

enyin bod bese etebe etu dzia. 

Eyon bia non na abui minnam mbamena ai Ekuan Elad meyon mo yebe ovan ye 

na si ese ebaala memvende m'enyin ma. 

ai na ovan te otobo mbog vom ose. 

Binga yen hne na Ekuan Elad meyon y'anon Akok Memvende ya Mengan bod 

ane zen, ane ndzon bia yian wulu asu etie fili dzaan. Antoa na a zen te, a ndzon 

te nnam ose obele nkil woe, ve da, ntsogan one mbog: olugu etie mod. 

Atinl 

Abiali bod bese, tege ai sesala, bene etie dzia a mis memvende y'enyin, dzom 
dzia etu fili nkobo, fili ntsogan, fili mboan. Ve abiali te, mod ose ayem dze ene 
abe, dze ene mben asu e mod mbog antoa ai mfi na enyin ewulu mezen mene 
sosoo. 



Atin2 



Akok Memvende Enyin ane asu mod ose sesala ase ki. Fam, mininga, mbubua, 

ebig, Evindi, Ntanan mod ose tege ai sesala. 

Mfa mbog Akok Memevende Enyin atele nnam ose etu dzia. 



Atin 3 

Mod ose ayian ai enyin ai e dzom y'akala enyin dzie. Mod ose akiebe ai etoa fili. 

Atin 4 

Mod ose ane mod. Ebi ai etibili bene eki. 

Atin 5 

Mod ayian ki ai tun nged. 

Atin 6 

Mod ose ane mod e Vom se y'ane, e vom se akwi. 

Atin 7 

Mvende ya bi mod ose akyae da. Mvende Y'akala fe bod bese akyae deda. 

Atin 8 

Mod ose abele ngul n'ake etsig ntol ya nnam woe nge adan fe kwi nala n'abe e 
endegele mezen ya Akok Memvende ya nnam voe I'akaman ai nye. 

Atin 9 

Mbole, Mekaban, ebi a fuan bine eki. 

Atin 10 

Mod ose ane fili, abele fe ngul asili dzos asu medzo y'enyin dzie, amu nda 
medzo ene engeggama. 

Atin 1 1 



1. Dzos ya nda medzo etam ave boban a mis mebod tege dan mvende ndo 
alede na mod abo evus. 

2. Mod zin ayian ki ai endegele ntie mvende ya nnam y'ayem ki evus dzie. 
Ve da, ane evus ane mvende. 

Atin 12 

Mod abele ki na abebe enyin e mod mbog adan dan mam ya metii ai atii die. Nge 
mod abebe e ze enyin mvende y'abi nye. 

Atin 13 

1 . A si ndon, mod ose ane ngul y'awulu mbol y'adin. Sem fe ane mod ose 
abele ngul atobo e vom ayi. 

2. Mod ose abele ngul y'abole a nnam abiali woe ake tobo mfa se y'adin. 
Nge ki akodo e za nnam asu na adugan a nnam abiale woe. 

Atin 14 

1 . Nnam enenam ene, mod ose ane ngul y'akodo ake dzen mvoe nnam mfe. 

2. Sesala nge e mod y'akodo abele Medzo ai nnam woe nge ki na akodo 
mvende. 

Atin 15 

1 . Mod ose abele nnam abiali abe si dzam sun ai nye. 

2. Ve da, mod ose ane ngul ya fol nnam abiali woe. 

Atin 16 

1 . A si fam ai mninga abog bekui ya bod, bebele ngul y'atindi metin m'alug ai 
abonde nda bod tege ai sesala - Akyae ane osusua ai amos alug, fam ai 
minnga bene etie dzia dzia a mis me mvende abog beman y'alug. 

2. Metin m'alug matinban ve ai nyian fam ai minnga ya badzo na balug. 



3. Nda bod ene tin enyin asu te memvende me nnane mebele na mekalaga 
dzo. 



Atin 17 

1 . Mod ose ane ngul y'afug akuma yane endie, to ane etam to ki ane a 
nkunda. 

2. Mod zin abele ki ngul y'afadi akuma mod mbog a fuan. 

Atin 18 

Mod ose ane ngul y'atsog ai ayebe aktae die a nnem etere nge ki a nkunda. Afol 
nyebe osi ki eki. 

Atin 19 

Mod ose abele fili ntsogan ai fili nkobo. Asu te mod zin ayian ki bi endegele asu 
mintsogan nge kik, mbidan mam etie dzie. 

Atin 20 

1 . Mod ose abele ngul y'alad ai nkunda mise ma sie asu elad minnem, mi 
saala enenam azan menda me bod. 

2. Ene eki na benod mod na anyian ekuan zin. 

Atin 21 

1 . Moan nnam ose abele ngul y'anon ngab e mam ya mabebe nnam woe. 
Etere hm, nge si ti emen, ane dzam tob bod be fe asu na betobo mis, anu 
ai melo moe. 

2. Mod ose abele ngul na sie ngomena a nnam woe. 

3. Edzoe betebe b'osu y'a nnam etii ai nyian e boan be nnam bese bewog. 
Edzoe y'atoban a sosoo, a zen be obene-bene ya bebele na beboban 
akyae nnam watele. 



Atin 22 

Mod ose etie dzie abele ngab akuma, a mebugban ya nnam woe, endegeben 
ane nyin tege tobo engogol. 

Atin 23 

1 . Mod ose abele ngul asie e vom adin, e vom ayen mfi. Ve da Mvemde 
nnam yayian Kaman ai bebo bisye asui na bod be bi esie kom ese. 

2. Mod ose, to fam to mininga, akiebe ai maan asu esie dzie. 

3. Maan bave mode mayian bo na anyin, aton fe nda bod. 

4. Mbo bisye ose ane ngul y'abonde, nge ki, a tiliban ekuan y'akaman a esie 
dzie. 

Atin 24 

Mod ose abele na abii nguma abog y'asie, abog y'asamba, abog y'awae. Ve da, 
bayian ki vuan moni mewae. 

Atin 25 

1 . Enyin, mod ose abele ngul y'adzen na atobo mvoe, aton emien a nda bod 
dzie; ayian fe ai evoli abog okoan, akus, ayom nge ki abog ane ntet. 

2. Memvende me nnam mayian kala benyia be boan ai boan beben. A mis 
me mvende moan ane ve moan: nyo abiali a nda alug ane etii dzia ane e 
nyo abiale a nsen. 

Atin 26 

1 . Akomondo ya nnam ai a be sikulu, ayege ntog bine fili asu mod ose, etie 
dzia ane ayege nen. 



2. Akomondo ya nnam ai ayege sikulu bene asui na bod beyem baala 
memvende y'enyin a ntilan ekuan elad meyon: anyin fufulu, atobo mbga, 
anyin mvoe. 

3. Be bonde bebele ngul y'atob zen ayege, zen akomondo asu boan baban. 

Atin 27 

1 . Mod ose ane ngul y'anonn ngab ekpee meken ya nnam, a dzen me zen 
ya make ai nnam osu, amu mebugban yete mene fe e woe. 

2. Mod ose abele na akaman ai e dzom se abonde aken die ayob. 

Atin 28 

Mod ose abele na ayidan na Akok Memvende y'ave mod fili di ayaman si ese. 

Atin 29 

1 . Mod ane enodi na adzala mam ya nnam nge ayen na nnam one dzam 
kom enyin dzie. 

2. Fili ene asu mod ose. Ve da Mvende y'akar bia biki bine asu oluga ebod 
bewog ai asu nnan asui na enyin etoba oveves. 

3. Ebelan Akok Memvende di y'ayian toban ai ntsogan ai nyian Ekuan Elad 
Meyoh. 

Atin 30 

To mod mbog, to nkunda, to nnam zin obele ki na obo mam me fe m'atoban ki ai 
Akok Memvende di. 



